એ વિસ્તારના ગેસ્ટાપો સાથે કરેલી ઓસ્કરે ગોઠવણ મુજબ ખીચોખીચ ભરેલી છાવણીની સંખ્યામાં ૧૧ ભાગેડુઓનો પણ ઉમેરો થયો હતો. તેમાંના બધાં જ કાં તો કૂચ કરતી વેળાએ કતારમાંથી છટકી ગયેલા, અથવા તો જાનવરોના ડબ્બામાંથી કૂદી પડેલા કેદીઓ હતા. મેલો-ઘેલો ગણવેશ પહેર્યો હોવાને કારણે તેમણે વસ્તીથી દૂર રહેવાના ઘણા પ્રયત્નો કર્યા હતા. કાનુન મુજબ તો આવા બધા જ ભાગેડુ કેદીઓને ગોળીથી ખતમ જ કરી દેવાના હતા!